
תחשיב נזק 
1. נתונים:
1. התובע 1 יליד 26.4.1989– נפגע בתאונת דרכים, עת נדרס ע"י מלגזה, בתאריך 19.6.2022 בהיותו כבן 33 והינו כבן 36.6 כיום.
2. התובעת 2, אשת התובע 1 ואם ילדיו, ומי שבין היתר, היטיבה את נזקיו בעבר ובעתיד.
רצ"ב תמונות האירוע מסומנות "כנספח 1" ולהלן קישור המתעד את אירוע התאונה:
(78)VIDEO-2022-07-18-19-47-17.MP4
3. נכויות (6.ב.)
ועדות המוסד לביטוח לאומי קבעו את נכותו כלדמן:
1. בתחום האורתופדי – 
(1) נכות צמיתה בשיעור 30% בגין קישיון לא נוח של הקרסול לפי סעיף ליקוי 48(3)(ג).
(2) נכות צמיתה בשיעור 15% בגין צלקות נרחבות בגוף באזורים מרובים.
2. בתחום הפסיכיאטרי-
נכות צמיתה בשיעור 15% לפי סעיף ליקוי 34(ב)(2) בגין תגובת דחק פוסט טראומטית כרונית עם הגבלה קלה עד בינונית בכושר העבודה.
נכות משקוללת בשיעור 49.42% לצמיתות.
רצ"ב החלטות המל"ל, מסומנות "כנספח 2".
3. עובר לקביעת נכותו הצמיתה נקבעו למרשי נכויות זמניות משמעותיות ובשים לעובדה שבעטיה של התאונה נפלט התובע ממעגל העבודה התקבלה תביעתו לפי תקנה 18א-נכה נזקק, ושולמו לו תגמולי מל"ל בהתאם לנכות בשיעור 100%.
רצ"ב תדפיס אישור תביעות מאתר המל"ל, מסומן "כנספח 3".
4. יצויין כי לאחר הפעלת תקנה 15% נכותו הצמיתה במוסד לביטוח לאומי הינה בשיעור 75%
רצ"ב אישור על דרגת נכותה צמיתה, מסומן "כנספח 4".
4. לאחר התאונה ובעטיה נזקק התובע למעקב רפואי אינטנסיבי ולמספר אשפוזים, במסגרתם בין היתר, הודגמו בנוסף לשברים אזוריים נמקיים והוא נאלץ לעבור מספר הטריות וכריתה חלקית של העקב/קרסול. למעשה במשך תקופה ארוכה היה התובע מנוע דריכה והיה מרותק לכיסא גלגלים.
5. התובע נותר עם כאבים והגבלות קשות, צורך בעזרים, תלות במשככי כאבים, קנאביס ונרקוטיקה מסוגים שונים, מצב נפשי מורכב המחייב מעקב וטיפולים פסיכיאטריים, טיפול תרופתי פסיכיאטרי, טיפולים במסגרת מרפאות אורתופדיות, מרפאת  כף רגל וטיפולים ומעקב במסגרת מרפאות כאב.
רצ"ב תעודות רפואיות עדכניות, מסומנות כנספח "5".
6. יצויין כי בקשת התובע למינוי מומחים רפואיים בתחום הכאב ובתחום השיקומי נדחתה בהחלטת בית המשפט הנכבד.
2. הבסיס לתחשיב :
7. התובע נשוי ואב לחמישה ילדים קטינים. מתגורר ברהט. הוא נעדר השכלה לימודית ועבד כל חייו בעבודות פיזיות. משנת 2017 עבד בנתבעת 1, בנוסף לעבודות פיזיות שביצע בשעות נוספות ושכרן בצידן.
8. התובע הינו אדם חרוץ, אשר עובר לתאונה עבד בתפוקה מלאה, הוא עבד בממוצע 11-13 שעות ביממה, וכ-250(!) שעות בחודש, כל זאת בכדי לפרנס בכבוד את משפחתו.
רצ"ב לדוג' תלושי שכר משנת 2022, המלמדים על היקף עבודתו, מסומנים "כנספח 6".
9. שכר הבסיס של התובע עובר לתאונה (חודשים מרץ- מאי 22) הסתכם בסך של 12,150 ₪   בממוצע לחודש. התובע מתגורר ביישוב הנהנה מהטבת מס, בנוסף זכאי לנקודות זיכוי נוספות עקב מצב משפחתי ומשכך שכרו ברוטו זהה לשכרו בערכי נטו.
רצ"ב תלושי שכר לחודשים מרץ – מאי 2023, מסומנים "כנספח 7".
10. למן יום התאונה היה התובע באי כושר מלא לעבודתו ולעבודה בכלל, הוא פוטר מעבודתו ונפלט ממעגל התעסוקה. 
רצ"ב מכתב סיום העסקה מסומן "כנספח 8".
11. מחמת התאונה ותוצאותיה הפך התובע מאדם עצמאי אשר עובד לפרנסתו ולפרנסת משפחתו לנכה אשר תלוי בעזרת הזולת לביצוע מטלות יומיומיות, למוגבל בניידות אשר זקוק להסעות, ליווי ותמיכה המוענקים לו דרך קבע, בין היתר, באמצעות בני משפחתו.
12. התובעים מתגוררים ברהט ולהם 5 ילדים. ביתם אינו מונגש ועל מנת להיכנס ולצאת יש צורך בטיפוס על גרמי מדרגות. בעטיה של התאונה ולאחר תקופה בה היה התובע מרותק לכיסא בביתו ובהיעדר אפשרויות מימון הנגשת מגוריו נאלץ התובע להתגורר בבית הוריו אשר נרתמו לעזור לטפל, ללוות ולסעוד אותו לצד אשתו אשר זקוקה לפרנסתה ולגידול ילדיהם.
רצ"ב תמונות בית המגורים, מסומנים "כנספח 9".
13. התובע אשר היה רגיל לעבוד בהיקף של מעל משרה מלאה, לעיתים אף משרה בהיקף כפול, הפך מחמת התאונה לאדם התלוי בקצבאות הביטוח הלאומי והוא ומשפחתו סובלים מחסרון כיס ולא זו בלבד שהכנסתם נפגעה משמעותית, נזקקים הם לעזרה ולהוצאות לצרכי מחייתו, טיפולו ורפואתו של התובע.
14. בשים לב למגבלותיו, לגילו, לעובדה כי הוא נעדר השכלה ולכך שניסיונו התעסוקתי כרוך במאמץ פיזי, הוא נפלט ממעגל העבודה .
15. אלמלא פגיעתו ובשים לב למרצו וחריצותו עובר לתאונה ניתן לקבוע כי עם השנים וצבירת הותק היה משביח את שכרו.
ראו: ע"א 2372/22 הפול נ' פלוני (פורסם בנבו), ע"א 5406/22 פלוני נ' הראל (פורסם בנבו).
16. לאור האמור לעיל, לצרכי פשרה בלבד, יחושבו הפסדי השתכרותו על פי שכרו עובר לתאונה, שערכו המשוערך, 13,753 ש"ח (ברוטו=נטו) במכפלת נכות תפקודית בשיעור מלא (100%).
ראו: ע"א 3049/03 ג'רוסיאן נ' רמזי , פ"ד נב (3) 792 (1995)), ע"א 2113/90 אדלר נ' סוכנויות דרום בע"מ (לא פורסם) ע"א 4919/09 עיסא עזאם נ' דנית בר (לא פורסם, 14.6.2011) למשל ע"א 2577/14 פלוני נ' המאגר הישראלי לביטוחי רכב בע"מ [נבו] (11.1.2015)
3. התחשיב תובע 1
1. הפסדי השתכרות בעבר- 
12,150 X 42 חודשים – בתוספת ריבית



 
         594,600 ₪
2. הפסדי השתכרות בעתיד (עד גיל 67 )-
13,753 ₪ X  239.43 (מקדם היוון ל-31 שנים) -                    
                 3,292,644  ₪                               
3. הפסדים בתקופת הפנסיה-  
לפי שיעור של 12.55% על פי צו ההרחבה בדבר הגדלת ההפרשות לביטוח פנסיוני במשק 2016, לפי חוק הסכמים קיבוציים, התשי"ז-1957 –


 


 485,905 ₪  
4. הוצאות רפואיות בעבר ובעתיד לרבות נסיעות לטיפולים רפואיים - 
לאחר התאונה ומחמת תוצאותיה, נזקק התובע לטיפולים ואשפוזיים רפואיים, לנטילת תרופות לשיכוך כאב ולהרגעה, כן נזקק לביצוע טיפולי פיזיותרפיה, הידרותרפיה ורפואה משלימה רבים. בשים לב להתארכות והתמשכות התורים הניתנים במסגרת קופת החולים, על מנת לקבל טיפול ובכך להקטין את נזקיו נזקק התובע לשאת בעלויות בגין טיפולי רפואה משלימה רבים במסגרת פרטית.
התובע יזקק בעתיד לטיפולים תרופתיים לשיכוך כאב, טיפולי הידרותרפיה, התעמלות אירובית, טאי צ'י וטיפולי CBT  כמו גם טיפולים אחרים שאינם מכוסים ע"י המבטחת לפי חוק ביטוח בריאות ממלכתי והמוסד לביטוח לאומי ענף נפגעי עבודה.

ע"ב גלובאלי לעבר ולעתיד - 







85,000   ₪       
5. עזרת הזולת-        
בעטיה של התאונה סובל התובע מנכות מכאב והגבלה משמעותית בקרסול וממצב נפשי מורכב, התובע מתקשה בביצוע פעולות יומיומיות, ובניהול משק ביתו. הוא נאלץ להיעזר בבני משפחתו ובחברים לצורך ביצוע פעולות יומיומיות שונות והוא יזקק לעזרת הזולת גם בעתיד.
התובעת 2 הינה אם ילדיו ומי שהיטיבה ומיטיבה את נזקי גופו, בין היתר, מי שמסייעת ועוזרת בניהול משק ביתו, ניהול שגרת יומו והתמודדות יומיומית על כל המשתמע מכך.
בהתאם לפסיקה הנוהגת, יש ליתן פיצוי בגין עזרה המושטת לנפגע מצד קרוב משפחתו. בפסק דינו של בית המשפט העליון בענין ע"א 142/89 "יוסף גמליאל ואח'  נ'  אושיות חברה לביטוח בע"מ ואח'" נפסק כי ”הלכה היא, שבאם נפגע לא העסיק עובד לעזרה שהיה זקוק לה, בגלל חוסר אמצעים כספיים, "על בית המשפט לעשות אומדן של הסכום המגיע כפיצוי נאות בעד העזרה שניתנת על ידי בן-הזוג או בני משפחה אחרים של הניזק ולפסוק סכום זה לטובת הניזק" (ע"א 93/73 שושני נ' קראוז פסקי דין כ"ח(1), 277 בעמ' 280 מול האות א' ובעקבותיו ע"א 23/84 (לא פורסם)). הוא הדבר בעניננו.“.
בת"א (מחוזי מרכז) 36106-02-18 פלוני נ' גינדי החזקות בע"מ (פורסם בנבו 26.6.2022) נדון עניינו של תובע שנקבעה לו נכות בשיעור 65% נוירולוגית ונפשית, עם חולשה קלה בארבע הגפיים שגורמת למגבלה בתפקוד יומי בסיסי כולל הליכה, אך אינו מרותק למיטתו, ויכול להתנייד בעזרת קביים ולבצע תפקוד יומי בסיסי באופן עצמאי, כולל מוטוריקה עדינה, ולטפל בעצמו. וכאשר עד לפסק הדין לא הועסקה עזרה בשכר - התחשב בית המשפט במצבה הכלכלי של המשפחה, שאינה יכולה לממן עזרת זולת מכיסה, נפסק פיצוי של 2,500 ₪ לחודש לעבר ו- 2,400 ₪ לחודש לעתיד.
ראה גם ע"א 7099/16 פלוני נ' ד"ר אהוד רוזנר (פורסם בנבו) פסקה 27 לפסה"ד ואזכוריה.
בתקופת העבר- עזרה בהיקף של 2,500 ₪ לחודש  -    (ללא ריבית והצמדה)     109,500 ₪ 
               בעתיד עזרה בהיקף של 2,000 ₪ לחודש X 295.68
 (מקדם היוון 44 שנים)




          

  
591,360 ₪ 
6. ניידות – 
מחמת מגבלותיו הנובעות מהתאונות, בשים לב לפגיעה ברגלו ולנרקוטיקה אותה הוא נאלץ ליטול, התובע אינו יכול לנהוג ברכב ולהתנייד באמצעות תחבורה ציבורית. לנסיעותיו המרובות לטיפולים רפואיים ובדיקות הוא נזקק לשימוש במוניות והסעות מיוחדות ויזקק לכך גם בעתיד.

בעבר ובעתיד על בסיס גלובאלי - 






  55,000 ₪ 
7. כאב וסבל- על בסיס 49.42% נכות, וימי אשפוז ובניכוי גיל -

         
119,498 ₪ 
                                                                                                    סה"כ-  5,333,507 ₪ *
*לפני ניכוי מל"ל.


___________________
אריאל פרייברג, עו"ד
                 ב"כ התובעים
